**РАДНА ВЕРЗИЈА**

На основу члана 3. став 1. тачка 12, члана 4. став 3. и члана 13. ст. 1. Закона о комуналним делатностима ("Сл. гласник РС", бр. 88/11 и 104/16, 46/14-одлука УС РС и 95/18),члана 20. став 1. тачка 2. члана 32. став1. тачка 6) члана 86. став 4. Закона о локалној самоуправи (''СЛ. гласник РС'' број: 129/07, 83/14 и 101/16) члана 18. став 2. тачка 4) члана. 39. Закона о прекршајима ("Сл. гласник РС", бр. 65/13 и 13/16), члана 2. 14з. 14и. Уредбе о начину и условима за отпочињање обављања комуналних делатности (''Сл. гласник РС'' број: 13/18, 66/18 и 51/19) члана 40 ст. 1. тач. 6. Статута општине Оџаци ("Сл. лист општине Оџаци'' број: 02/19), Привремени орган општине Оџаци на \_\_\_\_\_\_\_\_ седници одржаној дана \_\_\_\_\_\_\_\_\_\_\_\_\_\_ донео је

**Одлука о одржавању јавних зелених површина на подручју општине Оџаци**

**I ОПШТЕ ОДРЕДБЕ**

**Члан 1.**

Овом одлуком уређују се услови и начин обављања комуналне делатности одржавања јавних зелених површина на територији општине Oџаци, права и обавезе вршиоца ове комуналне делатности, начин вршења надзора над њеним обављањем и друга питања од значаја за обављање ове делатности.

**Члан 2. ﻿**

**[верзија члана](file:///C%3A%5C%5CUsers%5C%5CMSI%5C%5CAppData%5C%5CLocal%5C%5CIng-Pro%5C%5CIngProPaket5P%5C%5C58882.htm)** - 13/2014, у примени до 27.11.2019.

Комунална делатност одржавања јавних зелених површина у смислу ове одлуке, је уређење, текуће и инвестиционо одржавање, реконструкција и санација зелених, рекреативних површина и приобаља, као и других јавних зелених површина.

Уређење јавних зелених површина у смислу ове одлуке, обухвата планирање и подизање нових и одржавање и реконструкцију постојећих јавних зелених површина.

Текуће одржавање јавних зелених површина обухвата:

1. подизање травних површина, одржавање висине траве до 5cm, редовно наводњавање, прехрањивање и др;

2. формирање ружичњака односно цветњака од перана и сезонског цвећа уз обавезну смену сезонског цвећа;

3. континуирано одржавање јавних зелених површина;

4. испуњавање жардињера предвиђеним биљним материјалом, прехрањивање, заливање и замена осушеног и оштећеног биљног материјала у жардињерама;

5. орезивање живе ограде и пузавица у складу са естетским и функционалним захтевима околине;

6. нега дрворедних садница у улици или алеји;

7. друге неопходне радње ради заштите дрвећа.

Инвестиционо одржавање и санација јавних зелених површина у смислу ове одлуке, обухвата обнову и реконструкцију постојећих јавних зелених површина.

**Члан 3.**

Јавне зелене површине су све зелене површине на територији општине Оџаци на којима је извршено озелењавање, садња садница, подизање травњака, цветњака, ружичњака и другог зеленила, и на којима су по правилу изграђене пешачке комуникације, дечја игралишта и други елементи који служе употреби тих површина, земљишта која су у складу са планском документацијом намењена за подизање јавних зелених површина, као и неуређене јавне зелене површине под парложном травом.

**Члан 4.**

Јавне зелене површине у смислу ове одлуке су:

1. паркови;

2. скверови;

3. зеленило дуж саобраћајница ( травњаци, дрвореди, ветрозаштитни појасеви и други засади);

4. блоковско зеленило, зеленило поред и око стамбених зграда вишепородичног становања осим дворишта која припадају згради;

5. зелене површине дуж обала канала односно река;

6. јавне зелене површине за рекреацију;

7. заштитно зеленило, као и остале зелене површине.

**II УРЕЂЕЊЕ, ОДРЖАВАЊЕ И ЗАШТИТА ЈАВНИХ ЗЕЛЕНИХ ПОВРШИНА**

**Члан 5. ﻿[верзија члана](file:///C%3A%5C%5CUsers%5C%5CMSI%5C%5CAppData%5C%5CLocal%5C%5CIng-Pro%5C%5CIngProPaket5P%5C%5C58882.htm)** - 13/2014, у примени до 27.11.2019.

 Комуналну делатност**﻿** одржавања јавних зелених површина на подручју општине Оџаци поверава се:

1. У насељеним местима Оџаци, Каравуково, дероње, Ратково, Лалић, Српски Милетић, Богојево и Бачки Грачац Јавном комуналном предузећу ''Услуга'' Оџаци (у даљем тексту: ''Услуга'')
2. У насељеном месту Бачки Брестовац, Јавном комуналном предузећу ''Брестком'' Бачки Брестовац (''у даљем тексту: ''Брестком'')

Заједнички назив за ''Услугу'' и ''Брестком'' је Предузеће.

Предузеће из става 1. ове одлуке, мора испуњавати минималне услове предвиђене Уредбом о начину и условима за отпочињање обављања комуналне делатности управљања пијацама

Предузеће је обавезно, да у свом рачуноводству одвојено исказује све приходе и расходе који су везани за обављање поверене комуналне делатности. .

Предузеће је дужно да свој рад и пословање организује тако да кроз реализацију Програма одржавања јавних зелених површина, обезбеди прописани обим, врсту и квалитет радова и услуга.

Предузеће је обавезно да у свом рачуноводству одвојено исказује све приходе и расходе који су везани за обављање комуналне делатности одржавања јавних зелених површина.

**Члан 6.**

Одржавање јавних зелених површина обавља се према годишњем програму одржавања јавних зелених површина (у даљем тексту: Програм).

Програм из става 1. овог члана доноси Предузеће, најкасније до 15. новембра текуће године за наредну годину, уз сагласност Општинског већа.

**Члан 7.**

Програм из члана 6. ове одлуке, мора да обезбеди минималне технолошке стандарде из ове области и нарочито садржи:

1. локације и спецификацију јавних зелених површина које се предвиђају за уређење, текуће и инвестиционо одржавање и санацију;

2. врсту и обим радова по локацијама, у складу са техничко технолошким стандардима;

3. време, динамику, односно период обављања радова по локацијама;

4. висину средстава потребних за реализацију Програма по локацијама.

**Члан 8.**

Уређење јавних зелених површина односно подизање јавних зелених површина, врши се према техничкој документацији-пројекту озелењавања, који је саставни део главног пројекта и претходно прибављених сагласности у складу са законом и подзаконским прописима .

Пројекат из става 1. овог члана садржи; биолошку основу, пројекат, технички опис и друге битне податке који утичу на подизање и рационално одржавање јавних зелених површина.

**Члан 9.**

Установе, друга правна лица и предузетници, старају се о уређењу и одржавању зелених површина које непосредно користе, односно којима су те површине поверене на управљање, уређење и одржавање, заједно са објектима изграђеним на тим површинама.

**Члан 10.**

Власници односно корисници зелених површина уз пословне и стамбене објекте, неизграђеног грађевинског земљишта, као и других сличних површина које се граниче са површинама јавне намене, дужни су ове површине редовно одржавати.

**Члан 11.**

Власник односно корисник објекта односно земљишта, дужан је да одржава јавну зелену површину у дужини објекта односно земљишта које користи.

Под одржавањем у смислу става 1. овог члана, подразумева се основна нега украсног грмља, цвећа и траве, као и чишћење целокупне површине.

**Члан 12.**

Инвеститор који је уговором о уређењу грађевинског земљишта обавезан да при изградњи стамбеног, пословног или другог објекта изврши уређење јавне зелене површине, дужан је да уређење врши према техничкој документацији - пројекту озелењавања, а који је саставни део грађевинске дозволе.

Инвеститор је дужан да новоуређену јавну зелену површину преда на одржавање Предузећу.

**Члан 13.**

Дрвеће које је Програмом предвиђено за орезивање, може орезивати само Предузеће.

Дрвеће које Програмом није предвиђено за орезивање, могу орезивати физичка лица, предузетници и правна лица испред чијих објеката се дрвеће налази, уз сагласност и стручни надзор Предузећа.

Уколико Предузеће не да сагласност у року од 15 дана од дана подношења захтева, сматраће се да је сагласност дата.

**Члан 14.**

Предузеће може без одобрења да сече стабла која су болесна, сува, оштећена елементарном непогодом, саобраћајним удесом или због безбедности људи и саобраћаја.

Предузеће је дужно да уклони сува и оштећена стабла заражена штеточинама и болестима уколико се не могу спасити другим заштитним мерама.

**Члан 15.**

Стабла и гране са јавних зелених површина, које сметају ваздушним водовима, орезује или уклања само овлашћено предузеће односно предузеће које врши дистрибуцију електричне енергије или пружа телеком услуге.

**Члан 16.**

Предузеће је дужно да:

1. одржавање јавних зелених површина (уређење, текуће и инвестиционо одржавање и санацију), обавља према Програму и уговору;

2. на основу поднете и евидентиране пријаве, без одлагања предузме све неопходне мере, ради отклањања опасности ако дрво или друго зеленило представља опасност по живот, здравље или имовину људи;

3. по налогу инспектора, јавне зелене површине доведе у исправно стање када на њима настану оштећења и промене, као последица прекршајне или друге радње.

**Члан 17.**

Предузеће је дужно да води посебну евиденцију јавних зелених површина, која садржи податке и информације:

1. о зеленим површинама, њиховом квалитету и квантитету;

2. о дрвећу, са одвојеним подацима за дрвеће дуж саобраћајница и другим јавним површинама (њиховој локацији, врсти и броју, старости, димензији, виталности дрвећа и др.);

Предузеће је дужно да једном годишње до 1. септембра, и Општинској управи – надлежном одељењу према акту о организацији Општинске управе, достави информацију о стању јавних зелених површина (биљног материјала и урбане опреме постављене на јавним зеленим површинама).

**Члан 18.**

Јавне зелене површине могу се користити само у сврхе за које су намењене и према условима дефинисаним урбанистичким плановима и овом одлуком.

Изузетно, ако је то у општем интересу, Општинска управа преко надлежног одељења може одобрити да се јавна зелена површина користи за манифестације и друге догађаје и скупове.

**Члан 19.**

Одобрење из члана 18. мора садржати:

1. начин, обим, време и услове коришћења јавне зелене површине;

2. висину накнаде за коришћење исте;

3. обавезу успостављања пређашњег стања на јавној зеленој површини.

**Члан 20.**

На јавним зеленим површинама забрањено је:

1. оштећивати дрвеће и друге засаде;

2. скидати плодове и цветове са дрвећа, шибља и цветних засада;

3. ненаменски користити травњак;

4. копати и износити земљу, камење, песак и друге састојке земљишта;

5. скидати, уништавати или оштетити путоказе, натписне плочице и сл.

6. ложити ватру или палити стабло или лишће;

**Члан 21.**

Средства за обављање и развој комуналне делатности одржавања јавних зелених површина обезбеђују се из следећих прихода:

1. приход из буџета општине;

2. наменских средстава других нивоа власти;

3. и других извора у складу са законом.

**III ИЗЈАШЊАВАЊЕ КОРИСНИКА КОМУНАЛНИХ УСЛУГА О КВАЛИТЕТУ** **УСЛУГА**

**Члан 22.**

Предузеће је дужно да једном годишње спроведе поступак изјашњавања корисника о квалитету пружања услуга од стране вршиоца комуналне делатности (у даљем тексту: Изјашњавање), и то у трајању од најмање 15 дана.

Јавни позив за изјашњавање из става 1. овог члана, вршилац комуналне делатности објављује у средствима јавног информисања, у електронском облику на својој интернет страници и на интернет страници општине Оџаци.
**+**

**Члан 23.**

Вршилац комуналне делатности је дужан да у року од 15 дана од дана завршеног изјашњавања, достави Општинској управи Извештај о резултатима изјашњавања корисника о квалитету пружања комуналних услуга.

Уколико су резултати изјашњавања корисника комуналних услуга такви, да већина корисника није задовољна пруженим комуналним услугама од стране вршиоца комуналне делатности, Општинска управа израђује Нацрт мера за отклањање недостатака наведених у изјашњавању корисника услуга, и заједно са Извештајем о резултатима изјашњавања корисника о квалитету пружања комуналних услуга, доставља Општинском већу.

Општинско веће доноси акт о мерама за отклањање недостатака наведених у изјашњавању корисника услуга и одређује рок за предузимање мера, с тим да рок не може бити дужи од 90 дана.

Општинско веће доставља акт из става 3. овог члана, Скупштини општине ради информисања.

**Члан 24.**

Уколико вршилац комуналне делатности не поступи у складу са чланом 21б. ставом 3. ове одлуке, Скупштина општине може поверити обављање комуналне делатности другом вршиоцу комуналне делатности који испуњава услове из члана 5. став 1. ове одлуке.

**IV НАЧИН ОБЕЗБЕЂИВАЊА КОНТИНУИТЕТА У ОДРЖАВАЊУ ЈАВНИХ** **ЗЕЛЕНИХ ПОВРШИНА**

**Члан 25.**

У случају поремећаја или прекида у обављању комуналне делатности одржавања јавних зелених површина, услед више силе или других разлога који се нису могли предвидети, односно спречити, Предузеће је обавезно да одмах обавести Општинску управу и без одлагања, предузме мере на отклањању узрока поремећаја, односно прекида и то:

1. радно ангажује запослене на отклањању узрока поремећаја, односно разлога због којих је дошло до прекида у обављању комуналне делатности одржавања јавних зелених површина;

2. предузме и друге мере које утврди надлежни орган;

**Члан 26.**

У случајевима из члана 25. ове одлуке, Предузеће је обавезно да истовремено са предузимањем мера, обавести Општинску управу, о разлозима поремећаја или прекида, као и о предузетим мерама.

Кад Општинска управа, прими обавештење из става 1. овог члана, дужна је да без одлагања о томе обавести Општинско веће и предложи мере за отклањање насталих последица и друге потребне мере неопходне за несметано обављање ове комуналне делатности и то:

1. одреди ред првенства и начин обављања комуналне делатности одржавања јавних зелених површина;

2. нареди мере за заштиту комуналних и других објеката и уређаја и имовине Предузећа, која служе за обављање комуналне делатности одржавања јавних зелених површина;

3. предузме мере за отклањање последица и друге потребне мере;

4. утврди разлоге и евентуалну одговорност за поремећај, односно прекид у обављању комуналне делатности одржавања јавних зелених површина, као и одговорност за накнаду учињене штете;

**Члан 27.**

У случају прекида у обављању комуналне делатности одржавања јавних зелених површина услед штрајка, Предузеће је обавезно да обезбеди минимум процеса рада.

**Члан 28.**

О спровођењу ове одлуке стара се Oпштинска управа преко надлежног одељења у складу са актом о организацији Општинске управе.

Инспекцијски надзор над спровођењем одредаба ове одлуке, врши Одељење за инспекцијске послове.

 **V КАЗНЕНЕ ОДРЕДБЕ**

**Члан 29. ﻿**

**[верзија члана](file:///C%3A%5C%5CUsers%5C%5CMSI%5C%5CAppData%5C%5CLocal%5C%5CIng-Pro%5C%5CIngProPaket5P%5C%5C58882.htm)** - 13/2014

Новчаном казном од 150.000,00 динара, казниће се за прекршај Предузеће ако:

1. свој рад и пословање не организује тако да кроз реализацију Програма одржавања јавних зелених површина, обезбеди прописани обим, врсту и квалитет радова и услуга (члан 5. став 2.);

2. уређење јавних зелених површина односно подизање јавних зелених површина, не врши према техничкој документацији-пројекту озелењавања, који је саставни део главног пројекта и претходно прибављене грађевинске дозволе(члан 8. став 1.);

3. не уклони сува и оштећена стабла заражена штеточинама и болестима уколико се не могу спасити другим заштитним мерама (члан 14. став 2.);

4. не поступи у складу са чланом 16. ове Одлуке;

5. не поступи у складу 17. став 1. ове Одлуке;

За прекршаје из става 1. овог члана, казниће се и одговорно лице у Предузећу новчаном казном у износу од 25.000,00 динара.

**Члан 30. ﻿**

**[верзија члана](file:///C%3A%5C%5CUsers%5C%5CMSI%5C%5CAppData%5C%5CLocal%5C%5CIng-Pro%5C%5CIngProPaket5P%5C%5C58882.htm)** - 13/2014

Новчаном казном од 150.000,00 динара, казниће се за прекршај правно лице ако:

1. се не стара о уређењу и одржавању зелених површина које непосредно користи, односно коме су те површине поверене на управљање, уређење и одржавање, заједно са објектима изграђеним на тим површинама (члан 9. ове Одлуке);

2. не поступа у складу са чланом 10. ове Одлуке;

3. не поступа у складу са чланом 11. ове Одлуке;

4. не поступа у складу са чланом 12. ове Одлуке;

5. поступа супротно члану 13. став 1. и став 2. ове Одлуке;

6. поступа супротно члану 15. ове Одлуке;

7. не поступа у складу са чланом 18. ове Одлуке;

8. поступа супротно забранама из члана 20. ове Одлуке;

За прекршаје из става 1. овог члана, казниће се и одговорно лице у правном лицу новчаном казном у износу од 10.000,00 динара.

За прекршаје из става 1. овог члана, казниће се предузетник новчаном казном у износу од 30.000,00 динара.

За прекршаје из става 1. овог члана, казниће се физичко лице новчаном казном у износу од 25.000,00 динара.

**VI ПРЕЛАЗНЕ И ЗАВРШНЕ ОДРЕДБЕ**

**Члан 31.**

Предузеће ће успоставити посебну евиденцију јавних зелених површина са подацима и информацијама из члана 17. ове одлуке у року од \_\_\_\_\_\_\_\_\_\_\_\_\_ месеци од дана ступања на снагу ове одлуке.

**Члан 32.**

Ступањем на снагу ове одлуке престаје да важи члан\_----------- Одлуке о комуналним делатностима ("Службени лист општине Оџаци", број \_\_\_\_\_\_\_\_\_\_\_\_\_).

**Члан 33.**

Ова одлука ступа на снагу осмог дана од дана објављивања у "Службеном листу општине Оџаци".

**ПРИВРЕМЕНИ ОРГАН ОПШТИНЕ ОЏАЦИ**